# PÁLYÁZATI FELHÍVÁSKárpát-medencei Tehetségkutató Alapítvány

# Nemzeti Összetartozás Éve 2020

 **„Percre se feledd, hogy testvéred /**

**minden magyar, bárhol is éljen.”**

 (Wass Albert, Intelem)

A Kárpát-medencei Tehetségkutató Alapítvány felhívást hirdet a **Nemzeti Összetartozás Éve 2020** címmel. A pályázóknak a jelentkezés során a következő tartalmi és formai szempontokat kell figyelembe venni:

Kategóriák / Témák:

* **Történelem / Művelődéstörténet**: esszék, esettanulmányok, rövid történetek magyar közösségekről, személyes sorsokról. Családi legendáriumok, visszaemlékezések; hely- és családtörténeti kutatások. Miként változtatta meg Trianon a mindennapi életet, családi kapcsolatokat, gazdaságot, kulturális lehetőségeket, nyelvhasználatot.
* **Irodalom:** egy, a régióhoz tárgyával vagy szerzőjével kötődő irodalmi mű elemzése, a közösség életében való jelenléte, hatása a pályázó gondolkodására, világképére.
* **Képzőművészet / Film**: a régióhoz tárgyával vagy alkotójával kötődő képzőművészeti vagy filmművészeti alkotás bemutatása, hatásvizsgálata.
* A pályázók törekedjenek eddig rögzítésre nem került események, történetek bemutatására, a nagyobb közösség számára hozzáférhetővé tételére. Az esszék, tanulmányok fejezzék ki a mai nemzedék viszonyát közösségük múltjához. Előny, ha tükrözik a digitális kor eszközeinek a múlt megismerésében és a mai közösségépítésben való használatának új lehetőségeit.

Karakterek száma szóközökkel: 5000-15000 karakter között (3-6 oldal), Times New Roman, 12-es betűméret, másfeles sorköz.

A pályázat célcsoportja: középiskolás diákok és felsőoktatásban résztvevő hallgatók, illetve kis közösségek Horvátországból, Magyarországról, Romániából, Szerbiából, Szlovákiából, Szlovéniából és Ukrajnából.

A pályázatokat a témában járatos szakemberek bírálják el. A legjobb pályázók pénzjutalomban részesülnek. A bíráló bizottság fenntartja a jogot, hogy a díjakra fordítható összeget a pályázatok száma és minősége ismeretében ossza el a legjobbak között. Az érdemes pályázók megkaphatják a bírálók szöveges véleményének rövid összefoglalását.

A pályázatokat **2020. november 15. vasárnap 20:00 óráig** várjuk a nemzetiosszetartozas@kmta.hu e-mail címre.

A pályázat benyújtásához szükséges dokumentumok:

* hiánytalanul kitöltött pályázati adatlap (lsd. mellékelve)
* névvel, e-mail címmel és dátummal ellátott pályázati anyag

**További információ** az erdeklodes@kmta.hu e-mail címen és a +36 1 781 2814 telefonszámon.



[**KMTA - Ahol a tudás érték**](http://www.kmta.hu/)
Kárpát-medencei Tehetségkutató Alapítvány
1054 Budapest, Tüköry utca 3.

**Pályázati adatlap – egyéni pályázók részére**

|  |  |
| --- | --- |
| A pályázó neve  |  |
| Születési helye, ideje |  |
| Telefonszáma |  |
| E-mail címe  |  |
| Tartózkodási hely címe  |  |
| Értesítési cím  |  |
| Oktatási intézmény  |  |
| Pályázati kategória  |  |
| Pályamű címe  |  |

Kelt.:

**Pályázati adatlap – kis közösségek részére**

|  |  |  |  |  |  |
| --- | --- | --- | --- | --- | --- |
| A pályázók neve | Születési hely, idő  | Telefonszám | E-mail cím | Értesítési cím | Oktatási intézmény / közösség |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |
| --- | --- |
| Pályázati kategória |  |
| Pályamű címe  |  |
| Kapcsolattartó |  |

Kelt.: